Službene novine Federacije BiH, broj 70/08

**ZAKON**  
  
  
**O IZMJENAMA I DOPUNAMA ZAKONA O KONTROLI CIJENA**

**Članak 1.**

U Zakonu o kontroli cijena ("Službene novine Federacije BiH", br. 2/95) u članku 1. i svim narednim člancima riječi: "općine, odnosno grada-distrikta Sarajevo" zamjenjuju se riječima: "grad i općina" u odgovarajućem padežu.

**Članak 2.**

U članku 2. st. 1. i 2. mijenjaju se i glase:  
  
"Gospodarska društva, druge pravne i fizičke osobe (u daljnjem tekstu: gospodarski subjekti) formiraju cijene proizvoda i usluga slobodno prema uvjetima tržišta, osim za proizvode i usluge za koje je posebnim propisom utvrđen drukčiji način formiranja cijena.  
  
Gospodarski subjekti kod slobodnog formiranja cijena proizvoda i usluga ne smiju narušavati propise o konkurenciji, a posebice ne smiju narušavati slobodnu konkurenciju na način da:  
  
- izravno ili neizravno dogovaraju kupovne i prodajne cijene ili bilo koje druge trgovinske uvjete;  
  
- ograničavaju i kontroliraju proizvodnju i tržište;  
  
- dogovaraju podjelu tržišta ili izvora opskrbe;  
  
- pod istim uvjetima, a po različitim cijenama prodaju istu vrstu proizvoda, odnosno pružaju istu vrstu usluga po različitim cijenama."

**Članak 3.**

U članku 3. stavak 1. mijenja se i glasi:  
  
"Pod kontrolom cijena podrazumijevaju se aktivnosti na:  
  
- praćenju i analiziranju kretanja cijena pojedinih proizvoda i usluga na domaćem i svjetskom tržištu i njihov utjecaj na stabilnost tržišta i cijena, kao i životni standard stanovništva;  
  
- predlaganje mjera ekonomske politike za održavanje stabilnosti tržišta i cijena;  
  
- analiziranje djelovanja mjera ekonomske politike na razinu cijena odnosno cijena i opskrbljenost tržišta;  
  
- predlaganje mjera izravne kontrole cijena u slučajevima nastanka poremećaja u proizvodnji, pružanju usluga i prometu određenih proizvoda, odnosno usluga."

**Članak 4.**

Članak 4. mijenja se i glasi:

**"Članak 4.**

Kao mjere izravne kontrole cijena može se, za pojedine proizvode i usluge, propisati:  
  
- određivanje najviše razine cijena;  
  
- zadržavanje cijena na zatečenoj, odnosno određenoj razini (zatečene cijene);  
  
- davanje suglasnosti na cijene, odnosno tarife;  
  
- utvrđivanje marži u trgovini (kalkulativne cijene);  
  
- obavješćivanje o promjeni cijena i marži za proizvode i usluge (evidencija cijena)."

**Članak 5.**

U članku 5. dodaje se novi stavak 1. koji glasi:  
  
"Mjere izravne kontrole cijena propisuje Vlada Federacije i mjerodavna tijela kantona, grada i općine, svako u okviru svoje mjerodavnosti."  
  
Dosadašnji stavak 1. postaje stavak 2.

**Članak 6.**

U članku 7. stavak 1. briše se.  
  
Dosadašnji stavak 2. postaje stavak 1., mijenja se i glasi:  
  
"O propisivanju mjera izravne kontrole cijena od interesa za Federaciju iz članka 3. stavak 3. i članka 4. ovoga zakona Vlada Federacije obavješćuje Parlament Federacije u roku od 15 dana od dana propisivanja te mjere."

**Članak 7.**

U članku 9. stavak 1. alineja 1) iza riječi "kanton:", riječi: "sve vrste kruha od brašna žitarica (osim peciva i posebnih pekarskih proizvoda)" zamjenjuju se riječima: "sve vrste brašna, sve vrste kruha, peciva i drugih pekarskih proizvoda od brašna žitarica".  
  
U alineji 2), riječi: "sve vrste obrtničkih i osobnih usluga" brišu se.  
  
U istoj alineji, iza riječi: "pijaca na malo" stavlja se točka, a riječi: "izrada lijekova u ljekarnama, grafičke usluge, pecivo i posebni pekarski proizvodi i turističko-ugostiteljske usluge." se brišu.

**Članak 8.**

Iza članka 11. dodaje se novi članak 11a. koji glasi:

**"Članak 11a.**

Tijela iz članka 5. ovoga zakona osnivaju vijeća za praćenje cijena. Članovi vijeća su predstavnici ministarstava mjerodavnih za trgovinu, energiju, poljoprivredu, prehrambenu industriju, poslodavaca, sindikata i Udruge potrošača.  
  
Vijeća iz stavka 1. ovoga članka prate rast cijena, njihov utjecaj na standard građana i predlažu mjerodavnim tijelima mjere izravne kontrole cijena, ukoliko je indeks potrošačkih cijena veći od 5%."

**Članak 9.**

U članku 12. stavak 1. riječi: "pravne i fizičke osobe" zamjenjuju se riječima: "gospodarski subjekti".

**Članak 10.**

Članak 14. mijenja se i glasi:  
  
"Novčanom kaznom u iznosu od 1.000,00 KM do 10.000,00 KM kaznit će se za prekršaj pravna osoba u slučaju kada se ne pridržava propisanih mjera izravne kontrole cijena (članak 4.).  
  
Za radnju iz stavka 1. ovoga članka kaznit će se za prekršaj odgovorna osoba u pravnoj osobi novčanom kaznom u iznosu od 250,00 KM do 2.500,00 KM.  
  
Za prekršaj iz stavka 1. ovoga članka kaznit će se fizička osoba novčanom kaznom u iznosu od 500,00 KM do 1.500,00 KM.  
  
Za prekršaj iz stavka 1. ovoga članka pored novčane kazne pravnoj i fizičkoj osobi izreći će se i mjera oduzimanja imovinske koristi pribavljene izvršenjem prekršaja."

**Članak 11.**

Članak 15. mijenja se i glasi:  
  
"Novčanom kaznom u iznosu od 800,00 KM do 8.000,00 KM kaznit će se za prekršaj pravna osoba ako pri slobodnom formiranju cijena proizvoda i usluga narušava konkurenciju (članak 2. stavak 2.).  
  
Za radnju iz stavka 1. ovoga članka kaznit će se za prekršaj odgovorna osoba u pravnoj osobi novčanom kaznom u iznosu od 200,00 KM do 2.000,00 KM.  
  
Za prekršaj iz stavka 1. ovoga članka kaznit će se fizička osoba novčanom kaznom u iznosu od 500,00 KM do 1.500,00 KM."

**Članak 12.**

Članak 16. mijenja se i glasi:  
  
"Novčanom kaznom u iznosu od 600,00 KM do 6.000,00 KM kaznit će se za prekršaj pravna osoba ako se pri kupovini proizvoda ne pridržava propisane zaštitne cijene (članak 3. stavak 3.).  
  
Za radnju iz stavka 1. ovoga članka kaznit će se za prekršaj odgovorna osoba u pravnoj osobi novčanom kaznom u iznosu od 150,00 KM do 1.500,00 KM.  
  
Za prekršaj iz stavka 1. ovoga članka kaznit će se fizička osoba novčanom kaznom u iznosu od 300,00 KM do 1.000,00 KM.

**Članak 13.**

Članak 17. mijenja se i glasi:  
  
�Novčanom kaznom u iznosu od 500,00 KM do 5.000,00 KM kaznit će se za prekršaj pravna osoba:  
  
1. ako ne utvrdi pravila, ili se ne pridržava pravila o formiranju cijena i ako se ne pridržava istaknute cijene na proizvodu, odnosno usluzi (članak 2. stavak 3.);  
  
2. ako u određenom roku ne dostavi obavijest o promjeni cijena i marži i ako obavijest ne sadrži propisane podatke (članak 12.).  
  
Za prekršaj iz stavka 1. ovoga članka kaznit će se odgovorna osoba u pravnoj osobi novčanom kaznom u iznosu od 200,00 KM do 2.000,00 KM.  
  
Za prekršaj iz stavka 1. ovoga članka kaznit će se fizička osoba novčanom kaznom u iznosu od 500,00 KM do 1.500,00 KM."

**Članak 14.**

Članak 18. i članak 19. brišu se.

**Članak 15.**

Ovaj Zakon stupa na snagu narednoga dana od dana objavljivanja u "Službenim novinama Federacije BiH".

Predsjedatelj  
Doma naroda  
Parlamenta Federacije BiH  
**Stjepan Krešić**, v. r.

Predsjedatelj  
Zastupničkoga doma  
Parlamenta Federacije BiH  
**Safet Softić**, v. r.